Bernstein Béla (Várpalota, 1868. január 7. – Auschwitz, 1944. júniusa) főrabbi, történész, bibliafordító. Tanulmányait a budapesti rabbiképzőben végezte. 1890-ben Lipcsében avatták filozófiai doktorrá, majd 1890-1892-ig a budapesti Rabbiképző növendéke volt. 1892-ben lett rabbi. Előbb a szombathelyi, majd 1909-ben a nyíregyházi zsidó hitközség hívta meg főrabbinak. Az Országos Rabbiegyesület alelnöke volt. Szaktárgya a zsidó történet és a magyar zsidók szabadságharcbeli története volt, melyről készült monográfiája először 1898-ban, az 1848-49-es forradalom és szabadságharc ötvenedik évfordulóján jelent meg. 1944 tavaszán deportálták Auschwitzba és ott mártírhalált halt. Széles körű történetírói, irodalmi tevékenységet fejtett ki. Magyarra fordította Mózes öt könyvét. 1 pallium iratanyag.
Magyar Zsidó Levéltár
Bernstein Béla
Die Toleranztakte der Juden in Ungarn c. tanulmányának kivonata. Vas megyei zsidó községek története. Szombathely és más községek adatai.